కొత్త హీరోలతో సైతం కోట్లు ఖర్చుపెట్టి సినిమాలు తీస్తున్నారు కొందరు నిర్మాతలు. అయితే అందులో హీరోగా నటిస్తోంది వారి వారసులే కావడం అందుకు కారణమని తెలుస్తోంది!తాను ఏ రంగంలో రాణిస్తున్నా కొడుకులను మాత్రం వెండితెరపై హీరోగా చూసుకోవాలని కొందరు తహతహలాడుతుంటారు. అందుకోసం కోట్ల రూపాయలను గుమ్మరించడానికి కూడా వెనుకాడరు. మాజీ కర్ణాటక ముఖ్యమంత్రి కుమారస్వామికి సినిమా రంగంతో సంబంధాలు ఉన్న కారణంగా తన కొడుకు నిఖిల్ను గత ఏడాది 'జాగ్వర్' మూవీతో హీరోగా పరిచయం చేశాడు. అయితే ఈ సినిమా పెద్దంతగా మెప్పించలేదు.అలానే ఇటీవల ఆంధ్రప్రదేశ్కు చెందిన మంత్రి గంటా శ్రీనివాసరావు తనయుడు రవి 'జయదేవ్' సినిమాతో హీరోగా పరిచయం అయ్యాడు. తమిళ చిత్రానికి రీమేక్ అయిన 'జయదేవ్' సైతం ప్రేక్షకులను నిరాశకు గురి చేసింది. అయితే ఆ చిత్రాన్ని గంటా శ్రీనివాసరావు స్నేహితుడు అశోక్ కుమార్ నిర్మించారు. దీని కోసం కూడా కోట్ల రూపాయలను ఖర్చు చేశారు.ఇటీవల చిరంజీవి చేతుల మీదుగా 'శరభ' అనే చిత్రం మోషన్ పోస్టర్ విడుదలైంది. ఈ సినిమా ద్వారా ఆకాశ్ సహదేవ్ హీరోగా పరిచయం అవుతున్నాడు. ఇండియాతో పాటు దుబాయ్లోనూ పలు వ్యాపారాలు నిర్వహిస్తున్న బిజినెస్ మ్యాన్ కోట్లు ఖర్చుపెట్టి తన కొడుకు కోసం ఈ సోషియో ఫాంటసీ మూవీ నిర్మిస్తున్నారట.అలానే 'లండన్ బాబులు' సినిమాతో హీరోగా పరిచయం అవుతున్నాడు రక్షిత్. తమిళ చిత్రానికి రీమేక్ అయిన ఈ మూవీకి నిర్మాత మారుతీనే అయినాసమర్పకుడిగా హీరో తండ్రి వ్యవహరిస్తున్నారు. రక్షిత్ నాన్న హోటల్ బిజినెస్ టైకూన్. స్వాతి కథానాయికగా చిన్నికృష్ణ దర్శకత్వంలో రూపుదిద్దుకున్న 'లండన్ బాబులు' మూవీని కూడా కాస్తంత భారీగానే తీశారు. ఇక మరో నిర్మాత శైలేంద్ర బాబు కుమారుడు సుమంత్ ఇప్పటికే కన్నడలో రెండు మూడు చిత్రాల్లో హీరోగా నటించాడు. ఇతగాడు సైతం త్వరలోనే టాలీవుడ్ ఎంట్రీ ఇచ్చే అవకాశం ఉందని తెలుస్తోంది. కొడుకులను హీరోలుగా నిలబెట్టేందుకు మరి తండ్రులు పడుతున్న తాపత్రయం ఎంతవరకూ ఫలిస్తుందో చూద్దాం.
kotta heerolatho saitam kotlu kharchupetti cinimaalu teestunnaaru kondaru nirmaatalu. ayithe andulo heeroga natistondi vaari vaarasule kaavadam anduku kaaranamani telustondi!taanu e rangamlo raanistunnaa kodukulanu maatram venditerapai heeroga chusukovalani kondaru tahatahalaadutuntaaru. andukosam kotla roopaayalanu gummarinchadaaniki kuudaa venukaadaru. maji karnaataka mukhyamantri kumaraswamiki sinima rangamtho sambandhaalu unna kaaranamgaa tana koduku nikhilnu gatha edaadi 'jagwar' mooveetho heeroga parichayam cheshaadu. ayithe ee sinima peddantagaa meppinchaledu.alaane iteevala aandhrapradeshku chendina mantri ganta srinivasarao tanayudu ravi 'jayadev' sinimaatho heeroga parichayam ayyadu. tamila chitraaniki remake ayina 'jayadev' saitam prekshakulanu niraasaku guri chesindi. ayithe aa chitraanni ganta srinivasarao snehitudu ashok kumar nirminchaaru. deeni kosam kuudaa kotla roopaayalanu kharchu chesaru.iteevala chiranjeevi chetula meedugaa 'sarabha' ane chitram moshan poster vidudalaindi. ee sinima dwara aakash sahadev heeroga parichayam avutunnadu. indiatho paatu dubaayloonuu palu vyaapaaraalu nirvahistunna bijines man kotlu kharchupetti tana koduku kosam ee soshio fantusy moovee nirmistunnarata.alaane 'landan baabulu' sinimaatho heeroga parichayam avutunnadu rakshit. tamila chitraaniki remake ayina ee mooveeki nirmaata maaruteene ayinasamarpakudiga heero tandri vyavaharistunnaaru. rakshit naanna hotal bijines taikoon. swaati kathaanaayikagaa chinnikrishna darsakatvamlo roopudiddukunna 'landan baabulu' mooveeni kuudaa kaastanta bhaareegaane teesaaru. ika maro nirmaata sailendra baabu kumarudu sumant ippatike kannadalo rendu moodu chitraallo heeroga natinchaadu. itagaadu saitam twaralone tollivood entry iche avakaasam undani telustondi. kodukulanu heerolugaa nilabettenduku mari tandrulu padutunna taapatrayam entavarakuu phalistundo chuddam.